તુતિકોરીન/ચેન્નાઈ : તમિળનાડુમાં તિરુચેન્દુરના દરિયાકાંઠે તણાઈ આવેલી નાની વ્હેલ માછલીઓમાંથી ૪૫ના મોત થયા હતા. જ્યારે બાકીની વ્હેલને દરિયામાં પાછી મોકલવામાં બચાવકર્મીઓ સફળ થયા હતા. ચેન્નાઈથી લઈને તમિળનાડુના ૬૦૦ કિ.મી.ના દરિયાકિનારાના વિસ્તારમાં ગઈ રાતથી આ વ્હેલ માછલીઓ તણાઈને આવવા લાગી હતી. લગભગ ૧૨૦ વ્હેલ તણાઈને દરિયાકિનારા પરઆવી હતી.આ માછલીઓને બચાવવા માટે તમિળનાડુ મત્સ્ય, વન અને વહીવટીતંત્રની સંયુક્ત બચાવ ટુકડી કામે લાગી હતી.